Homme avatakse traditsiooniline Luige maaelu näituslaat
#000000
Sel nädalavahetusel toimub Tallinna külje all Luigel juba 22. korda traditsiooniline Luige maaelu näituslaat, mis hõlmab Baltimaade suurimat looma- ja linnunäitust ning aiandus- ja käsitöölaata.
#000004
Aiandus- ja käsitöölaat on fokusseeritud kodude ja aedade sisustamisele. Esindatud on rikkalik kodumaine seemne-, taime-, lille-, vilja-, ilupuude ja ilupõõsaste istikuvalik ja õuekujunduskaupade valik. Laadal pakutava kauba sortiment ulatub seemnetest kuni saunade ja kodudeni. Laadal osalevad ettevõtjad igast Eesti maakonnast ja pakutava kauba osas on eelistatud eestimaist kaupa ja eestimaiseid kauplejaid.
#000007
Mõnusaks ajaveetmiseks ja kõhutäitmiseks on näituslaadal külastajate poolt kõrgelt hinnatud toidutänav, kus pakutakse mitmekülgseid kodumaiseid toiduaineid ja tooteid. Tootjate ühendliitudena on esindatud Talumeiereide Liit, kes viib läbi parima juustu konkurssi, ja 2019. aasta Eesti toidupiirkonna esindaja Uma Mekk.
#000008
Peredele mõeldes on lasteala ka sel aastal suurenenud. Toimuvad erinevad võistlused ja meisterdamised, lisaks traditsiooniline ponisõit, erinevad batuudid ja atraktsioonid. Emadepäeva tähistatakse pühapäeval rahvatantsijate ja Improteater Impeeriumi etendusega.
#000009
Näituslaada peakorraldaja Koit Põllu sõnul on see suurepärane võimalus saada ühes kohas põhjalik ülevaade Eesti taludes toimuvast. „Parimad talud näitavad Luigel kõiki Eestis kasvatatavaid koduloomi, -linde ja meie vete kalu. Selleks, et seda kõike muul ajal näha, tuleks väga palju talusid läbi sõita,“ lisab korraldaja muiates.
#000010
„Huvi näituslaada vastu on väga suur, nii müüjate kui ka külastajate, sh välisriikide külastajate poolt. Seda arvestades oleme seadnud ka piiri müüjate arvule ega tekita müügiplatse juurde külastajate ruumi arvelt. Tahame, et külastajad saaksid Luigel mõnusalt ja lahedalt aega veeta,“ sõnas Põld.
#000011
Ida-Virumaal alustab naisettevõtjatele suunatud arenguprogramm
#000014
Eesti parima teenindustasemega toidukaupluste ketiks osutus taas COOP
#000026